Битката при Кремона е част от Войната за испанското наследство. В действителност тя се води в самия град Кремона (северна Италия) и е доста необичайна за епохата. Започва на 31 януари 1702 г. с неочаквано проникване на австрийците в заетия от френската армия град и приключва на следващия ден без явен победител. Като замисъл и изпълнение се смята за шедьовър на Евгений Савойски, но няколко случайности му попречват да довърши първоначаните планове.